32002R0564
L 086/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 564/2002 НА КОМИСИЯТА
от 2 април 2002 година
относно изменение на елементи от спецификациите за две означения, фигуриращи в приложението към Регламент (ЕО) № 1107/96 относно регистрацията на географските указания и наименованията за произход на основание процедурата, предвидена в член 17 от Регламент (ЕИО) № 2081/92 на Съвета, относно защитата на географските указания и наименованията за произход на селскостопанските и хранителните продукти и за изменение на елементи от спецификациите за означение, фигуриращо в приложението към Регламент (ЕО) № 2400/96 относно вписването на някои означения в „Регистър на защитените наименования за произход и на защитените географски указания“, предвиден в Регламент (ЕИО) № 2081/92 на Съвета (Marchfeldspargel/Baena/Lammefjordsgulerod)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защитата на географските указания и наименованията за произход на селскостопанските и хранителните продукти (1), последно изменен с Регламент (ЕО) № 2796/2000 на Комисията (2), и по-специално член 9 от него,
като има предвид, че:
(1)
В съответствие с член 9 от Регламент (ЕИО) № 2081/92, австрийското правителство поиска за означението „Marchfeldspargel“, регистрирано като защитено географско указание с Регламент (ЕО) № 1263/96 на Комисията (3), относно допълнение на приложението към Регламент (ЕО) № 1107/96 на Комисията от 12 юни 1996 г., относно регистрацията на географските указания и наименованията за произход на основание процедурата, предвидена в член 17 от Регламент (ЕИО) № 2081/92 на Съвета (4), последно изменен с Регламент (ЕО) № 1778/2001 (5), да бъде изменено описанието на продукта и да бъдат прибавени няколко сорта аспержи.
(2)
В съответствие с член 9 от Регламент (ЕИО) № 2081/92, испанското правителство поиска за означението „Baena“, регистрирано като защитено наименование за произход с Регламент (ЕО) № 1107/96, да бъде изменена географската област и по-конкретно да се прибави селото „Castro del Río“ (Кастро дел Рио), както и да бъде изменено описанието на продукта.
(3)
В съответствие с член 9 от Регламент (ЕИО) № 2081/92, датското правителство поиска за означението „Lammefjordsgulerod“, регистрирано като защитено географско указание с Регламент (ЕО) № 2400/96 на Комисията от 17 декември 1996 година относно вписването на някои означение в „Регистър на защитените наименования за произход и на защитените географски указания“, предвиден в Регламент (ЕИО) № 2081/92 на Съвета, относно защитата на географските указания и наименованията за произход на селскостопанските и хранителните продукти (6), последно изменен с Регламент (ЕО) № 245/2002 (7), да бъдат изменени географската област и по-конкретно да се прибавят три малки района „Sidinge Fjord, Klintsø и Svinninge Vejle“ (Сидинге Фиорд, Клинтсо и Свининге Вейле), доказателството за произход и връзката.
(4)
След разглеждане на тези три искания за изменение се счете, че става дума за изменения, които не са незначителни.
(5)
В съответствие с процедурата, предвидена в член 9 от Регламент (ЕИО) № 2081/92 и след като става дума за изменения, които не са незначителни, процедурата, предвидена в член 6 се прилага mutatis mutandis.
(6)
Счете се, че в тези три случая става дума за изменение, което е в съответствие с Регламент (ЕИО) № 2081/92. На Комисията не е предавана декларация за възражение по смисъла на член 7 от посочения регламент след публикуването в Официален вестник на Европейските общности (8) на гореспоменатите означения.
(7)
Следователно, тези изменения трябва да бъдат регистрирани и публикувани в Официален вестник на Европейските общности,
ПРИЕ НАСТОЯЩИЯ РЕГЛАМЕНТ:
Член 1
Измененията, фигуриращи в приложението към настоящия регламент, се регистрират и публикуват, в съответствие с параграф 4 от член 6 от Регламент (ЕИО) № 2081/92.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 април 2002 година.